《除夕读笥河先兄七古诗钞本》
清代·朱圭

笥河诗笔老更奇，天巧出险非人为。黄山万古松倒侧，玉华千笋神雕剞。

我严金鼓程不识，何来飞将横绝域。四围解马卧正酣，一矢穿虓石已泐。

后死于今十七年，遗编读罢心旌翩。当时赓唱火攻急，阅水隐见珠光联。

今夕何夕岁将改，斯文得失斯心在。时人轻重那足云，一鸣双鸟三千载。

作者简介：江苏吴县人，字上如。刻板名手。雕刻书画精细工致。曾刻河南刘源所绘凌烟阁功臣像及金史所择两汉至宋名人图像，为时所称。选入养心殿供事，凡大内字画俱出其手。授为鸿胪寺叙班。